Пиаристы

Пиаристы, Орден духовных регулных худобных Богородичных благочинных школ,  Ordo Clericorum Regularium Pauperum Matris Dei Scholarum Piarum — росширеный по свѣтѣ католицкый монашый орден, котрый веде свою историю од школы заложеной в Римѣ Св. Йозефом Каласансом в року 1597. 

Назва
Школы пиаристох суть духовны, регулны, худобны, Богородичны, благочинны:Харизма ордена. 
 духовны, бо в них учителями и воспитателями суть монахы, люде духовного стану, и в них ся выучують религийны предметы; 
 регулны, бо штил живота ордена описаный в Штатутах ордена, котры суть регулов,  regula, обовязуючыма правилами;
 худобны, бо суть назначены худобным и учать на скромный живот, покорность и другы добры якости;
 Богородичны, бо Богородиця е патронков школ и примѣром воспитателькы;
 благочинны, бо в них выука е дѣлом совѣсти, довга, чистого сердця,  pius 'благочестивый', а не за грошѣ.

История
 1597 — в Римѣ Йозеф Каласанс отворив перву публичну безплатну школу в Европѣ;Ottův slovník naučný.
 1617 — Папа Павел VI. декретом дня 6. марца створив Павлинску конгрегацию худобных Богородичных благочинных школ;
 1621 — Папа Григорий XV. папскым посланьом дня 18. новембра подняв конгрегацию  благочинных школ на статус рядного монашого ордена;Kegyesrendiek...
 1631 — пиаристы пришли на Мораву;
 1640 — пиаристы пришли до Чешского кральовства;
 1642 — пиаристы пришли до Речи Посполитой;
 1646 — Папа Инноцент X. знизив статус ордена до конгрегации;
 1648 — 25. августа умер закладатель ордена Йозеф Каласанс;
 1665 — пиаристы отворили школы в Мадярском кральовствѣ;
 1669 — Папа Клемент ІX. вернув статус ордена, котрый одтогды доднесь не мѣняв ся.

Жерела и одказы
 Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. Том 19, сс. 702-703. 
 Kegyesrendiek... //Révai nagy lexikona. Révai Testvérek Irodalmi Intézet Részvénytársaság, Budapest. 1914. Том 11, с. 400. 
 Харизма ордена. 

 Референции 

Катеґорія:Пиаристы